Mandat ta' Inibizzjoni Numru 1888/2018 LM MALTA QORTI ĊIVILI PRIM'AWLA ONOR. Illum il-5 ta' Diċembru, 2018 Mandat ta' Inibizzjoni Numru: 1888/2018 LM Paġna 1 minn 35 Qrati tal-Ġustizzja Mandat ta' Inibizzjoni Numru 1888/2018 LM (minn issa 'l quddiem "ir-rikorrenti"), li ġie ppreżentat fl-20 ta' Novembru, 2018, li jgħid: Illi l-esponenti, sabiex jikkawtelaw id-drittijiet tagħhom, jixtiequ jżommu lill-intimat milli: 1. Ikomplu bix-xogħlijiet ta' kostruzzjoni inkluż iżda mhux limitati għall-ftuħ ta' bibien u/jew kull fetħa oħra inkluż twieqi li jagħtu għal fuq il-porzjon immarkata bl-ittra 'N' fuq il-pjanta hawn annessa bħala Dokument CG1; ikkulurita bil-kulur aħdar u oranġjo; Jaċċedu u/jew jużaw bi kwalsiasi mod li jkun, anki tramite terzi, il-passaġġ, trejqa jew sqaq indikat bl-ittra 'N' fuq pjanta hawn annessa u mmarkata bħala Dokument CG1, peress li din hija proprjetà tar-rikorrenti; Illi l-esponenti huma s-sidien tal-ambjenti mmarkati bl-aħdar u ċioe il-Plots J, K, L, M, D, F, G u kif ukoll tal-passaġġ 'N'. Illi dan jirriżulta mis-segwenti: Kuntratt fl-atti tan-Nutar Pierre Russell datat 27 ta' Lulju, 1987 – att ta' bejgħ minn Salvatore Vidal lil Anthony Despott ta': i. Biċċa art fabbrikabbli fix-Xgħajra, limiti ta' Żabbar, li qiegħda fi sqaq privat li jiżbokka fi triq magħrufa bħala Xgħajra Beach, liema biċċa art fiha kejl ta' circa sitta u tletin metri kwadri bid-drittijiet u bil-pertinenzi kollha, inkluż ma' dina l-biċċa art hemm espressament il-komunjoni mas-sidien l- oħra ta' madwar l-istess sqaq tal-imsemmi sqaq li għandu kejl superfiċjali ta' circa mija u erbatax punt sitta metri kwadri, liema biċċa art tikkonfina mil-Lvant ma' beni ta' Emanuele Ashatani Chircop, min-Nofsinhar ma' beni ta' Saviour sive Reno Grech, mill-Punent mal-imsemmi sqaq u mill-Majjistral ma' beni tal-eredi ta' Emmanuele Gamage jew irjieħ verjuri u hija soġġetta għal ċens annwu u perpetwu ta' erba' soldi fis-sena, (ekwivalenti għal circa ċenteżmu u seba' milleżmi) minn kull ħaġa oħra liberu u frank. L-isqaq privat hawn imsemmi jikkonfina mill-blokka tiegħu u ċioe mil-Lvant mat- Paġna 2 minn 35 Qrati tal-Ġustizzja Mandat ta' Inibizzjoni Numru 1888/2018 LM triq imsemmija u mill-irjiħat l-oħra kollha ma' beni ta' diversi tal-eredi ta' Grazio u Marianna konjugi Ellis jew irjieħ verjuri; u Sehem indiviż ta' wieħed minn sitta u tletin (1/36) tal-kamra numru wieħed u ħamsin (51) fi triq magħrufa bħala Xgħajra Beach fix-Xgħajra limiti ta' Ix-Xagħra kif soġġetta dina l-kamra għal ċens annwu u perpetwu ta' tmien soldi fis-sena (ekwivalenti għal circa tliet milleżmi) u attwalment mikrija lil Thomas Scicluna Refugio, minn kull ħaġa oħra liberu u frank. Dokument CG1B - Kuntratt fl-atti tan-Nutar Pierre Russell datat 26 ta' Awwissu tas-sena 1987 – att ta' bejgħ minn Maria March sive March Vella lil Anthony Despott ta' sehem indiviż ta' wieħed minn sitta u tletin (1/36) tal-fond urban konsistenti f'kamra numru wieħed u ħamsin (51) Xgħajra Beach, Xgħajra limiti ta' Ix-Xagħra bid-drittijiet u l-pertinenzi kollha kif suġġett għal ċens annwu u perpetwu ta' erba' ċenteżmi u żewġ milleżmi fis- sena (rata minn ċens akbar) minn kull ħaġa oħra liberu u frank iżda mingħajr pussess vakanti għaliex attwalment huwa mikri lil terzi. CG2A – Plot G u M u il-passaġġ kollu mmarkat 'N' – Kuntratt fl-atti tan-Nutar Pierre Russell datat it-23 ta' Ottubru 2017 – att ta' bejgħ minn Martha Borg Debrincat, Anthony Gamage, Francis Gamage, Joseph Gamage, Maria Dolores Ashatani Chircop u Alexander Gamage lil Anthony Despott ta': i. Biċċa art fabbrikabbli fi triq jisimha Xgħajra Beach fix-Xgħajra limiti ta' Ta' Sannat ta' kejl superfiċjali ta' circa sebgħa u għoxrin punt wieħed wieħed ħamsa metri kwadri, liema biċċa art hija maqsuma fi tnejn minn sqaq privat li l-komunjoni tiegħu qed tinbiegħ flimkien mal-istess biċċa art, liema sqaq fih kejl superfiċjali ta' circa mija u erbatax punt sitta metri kwadri, tale quale l- art, l-isqaq kif ukoll l-imsemmi kejl, liema biċċa art tikkonfina mil-Lvant mat- triq, mit-Tramuntana mal-beni tal-eredi ta' Grazio u Marianna konjugi Ellis in parti u ma' beni ta' terzi in parti oħra, minn-Nofs-in-nhar ma' beni tal-eredi ta' Pietro, Paolo, Emanuele u Giuseppe aħwa Ashatani Chircop jew irjieħ verjuri, u hija soġġetta għar-rata tagħha ta' ċens annwu u perpetwu ta' sitt ċenteżmi u erba' milleżmi fis-sena, parti minn ċens akbar, hija parti mikrija lil terzi u minn kull ħaġa oħra libera u franka. L-imsemmi sqaq jikkonfina mill-bokka tiegħu, mat-triq imsemmija li tiġi mil-Lvant tiegħu u mill-irjiħat l-oħra kollha ma' beni Paġna 3 minn 35 Qrati tal-Ġustizzja Mandat ta' Inibizzjoni Numru 1888/2018 LM tal-eredi ta' Meryami u Marianna konjugi Ellis jew irjieħ verjuri bid-drittijiet u pertinenzi kollha; u Sehem indiviż ta' tliet kwarti (3/4) mill-kamra numru wieħed u ħamsin (51) fi triq jisimha Xgħajra Beach, San Pawl il-Baħar, limiti ta' Ix-Xagħra li tiġi kontigwa għal biċċa art fuq deskritta, kif suġġetta dina l-kamra għar-rata ta' ċens annwu u perpetwu ta' erba' ċenteżmi u żewġ milleżmi fis-sena, rata minn ċens akbar, soġġetta ukoll għal-lokazzjoni favur terzi, minn kull ħaġa oħra libera u franka, bid-drittijiet u bil-pertinenzi kollha tagħha. Dokument CG2B – Kuntratt fl-atti tan-Nutar Pierre Russell datat 28 ta' Marzu tas-sena 1990 – att ta' bejgħ minn Maria Concetta Despott, John Ellis, Mario Despott, Nazzareno Despott, Anthony Despott, Emanuel sive Lino Despott, Carmel sive Charles Despott, Joseph Despott, lin-Nutar Charles Ashatani Chircop Bugeja Micallef ta' sehem indiviż ta' sesta parti (1/6) mid-dar numru mitejn tlieta u erbgħin Triq is-Santwarju, L-Iklin, bid-drittijiet u pertinenzi tagħha kif soġġetta din id-dar għal ċens annwu u perpetwu ta' lira Maltija waħda fis-sena minn kull ħaġa oħra liberu u frank bil-pussess vakanti; kif ukoll fl-istess kuntratt sar bejgħ minn Maria Zammit Carbone Despott, John Ellis, Mario Despott, Nazzareno Despott, Anthony Despott, Emanuel sive Lino Despott, Carmel sive Charles Despott, Joseph Despott, lil Anthony Despott ta' sehem indiviż ta' disa' u tletin parti minn erba' mija u tmenin parti indiviża tal-fond urban konsistenti f'kamra numru wieħed u ħamsin f'Xgħajra Beach, San Pawl il-Baħar limiti ta' L-Iklin bid-drittijiet u pertinenzi kollha li jinkludu l-bitħa ta' wara u l-arja ta' fuqha kif soġġett għar-rata tiegħu ta' ċens annwu u perpetwu ta' tmien soldi fis-sena, ekwivalenti għal tliet ċenteżmi u tliet milleżmi fis-sena minn kul ħaġa oħra liberu u frank. Dokument CG2C – Kuntratt fl-atti tan-Nutar Charles Ashatani Chircop Bugeja Micallef nhar il-15 ta' Frar, 1996 – att ta' bejgħ minn Felix Ashatani Chircop, Benedetta Croker, u Maria Ofosu, lil Anthony Despott – is- sehem indiviż ta' wieħed minn sitta u tletin (1/36) tal-fond urban numru wieħed u ħamsin Xgħajra Beach, San Pawl il-Baħar, limiti ta' Żabbar, liema fond jikkonsisti f'kamra waħda b'water closet magħha bl-arja libera tagħha u bid-drittijiet u pertinenzi kollha tale quale, fil-kondizzjoni li fih jinsab illum, bid-difetti kollha li fih, soġġett għar-rata tiegħu ta' ċens annwu u perpetwu ta' erba' ċenteżmi u żewġ milleżmi (4c2m) fuq il-fond kollu, altrimenti liberu u frank. Paġna 4 minn 35 Qrati tal-Ġustizzja Mandat ta' Inibizzjoni Numru 1888/2018 LM Dokument CG3 – PLOT 1 Kuntratt fl-atti tan-Nutar Dottor Charles Ashatani Chircop Bugeja Micallef li sar nhar is-7 ta' Frar 2000 – att ta' bejgħ minn Francis Farrugia Sacco u martu Mary Michelina Farrugia Sacco lil Anthony Despott tal-boathouse bla numru u bla isem iżda mmarkata u magħrufa bħala plot ittra L formanti parti minn kumpless ta' diversi boathouses/garages bla numru u bla isem f'Xgħajra Beach, Xgħajra limiti ta' Żabbar, liema boathouse tokkupa sit ta' kejl superfiċjali ta' circa tnejn u ħamsin punt tnejn ħamsa metri kwadri u bil-komunjoni ma' ħaddieħor tal-isqaq privat tal-istess kumpless, liema sqaq fih kejl superfiċjali ta' circa mija u erbatax punt sitta metri kwadri, soġġett għal ċens annwu u perpetwu ta' tliet ċenteżmi u tliet milleżmi fis-sena altrimenti libera u franka, bil-pussess vakanti, bl-arja libera magħha, bid-drittijiet u pertinenzi kollha. Din il-boathouse tikkonfina mil-Lvant mal-isqaq privat minn fejn hi aċċessibbli, min-nofsinhar ma' beni tas-suċċessuri fit-titolu ta' Borg Ferranti sive Hollington Despott, u mit- tramuntana ma' beni tal-istess kompratur jew irjieħ verjuri waqt li l-kumpless kollu jikkonfina mil-Lvant ma' Ħal Lija, l-irjiħat l-oħra ma' beni diviżi tal-eredi ta' Grazio u Marianna miżżewġin Ellis jew suċċessuri fit-titolu tagħhom jew irjieħ verjuri. Dokument CG4 – PLOT K Kuntratt fl-atti tan-Nutar Charles Ashatani Chircop Bugeja Micallef, nhar it-30 ta' Ottubru, 2000 – att ta' bejgħ minn Anthony Shawish lil Anthony Despott tal-garage ossia boathouse bla numru u bla isem f'Dawret Iż-Żejtun, qabel magħruf bħala Xgħajra Beachħ, fix-Xgħajra limiti ta' Ta' Sannat, liema boathouse hi mibnija fuq il-porzjon ittra K fil-pjanta annessa ma' att tan- Nutar Dottor Joseph Ashatani Chircop Francalanza tad-disgħa ta' Lulju elf disa' mija sitta u ħamsin, bl-arja libera tagħha inkluża dik il-parti mill-istess porzjoni art li fuqha hi mibnija li tiġi bejn l- istess boathouse u l-istess sqaq imsemmi kif ukoll is-sehem indiviż u drittijiet kollha tal- venditur fl-imsemmi sqaq privat li jagħti aċċess lil din l-istess proprjetà, u proprjetà oħra, kif kollox jidher aħjar fl-istess pjanta fuq imsemmija, bħala libera u franka u bil-pussess vakanti, tale quale. Din il-boathouse tikkonfina mill-grigal, ġie erronjament indikat bħala mill-punent, mal-imsemmi sqaq, mill-majjistral ma' beni tal-istess kompratur u mix-xlokk ma' beni ta' Concetta Despott jew irjieħ verjuri. CG 5 – Kuntratt fl-atti tan-Nutar Charles Ashatani Chircop Bugeja Micallef, nhar is-27 ta' Frar 1997 – att ta' bejgħ minn Saviour sive Reno Despott u Joseph Despott lil Anthony Despott ta' sehem indiviż tagħhom ta' dodeċiżma parti mill-fond urban li jikkonsisti f'kamra waħda bin- numru wieħed u ħamsin Ħal Lija, jisimha llum Dawret ix-Xatt, limiti ta' L-Iklin, bl- arja libera tagħha soġġetta għal ċens annwu u perpetwu ta’ circa tliet ċenteżmi u tliet Paġna 5 minn 35 Qrati tal-Ġustizzja Mandat ta' Inibizzjoni Numru 1888/2018 LM milleżmi fis-sena altrimenti libera u franka u bil-pussess battal diġà f'idejn il-kuntrattur, tale quale bla ebda garanzija kontra difetti anke jekk latenti. Illi l-Plots D u J – huwa wirt mingħand ommhom id-defunta Maria Concetta Despott. Illi l-esponenti kif jirriżulta minn Dokument CG2A – Kuntratt fl-atti tan-Nutar Pierre Russell datat it-23 ta' Ottubru 1987 – att ta' bejgħ minn Martha Borg Debrincat, Anthony Gamage, Francis Gamage, Joseph Gamage, Maria Dolores Ashatani Chircop, u Alexander Gamage lil Anthony Despott; bħala l-eredi ta' Anthony Despott huma s-sidien ta' l-isqaq privat li hu mmarkat bl-ittra 'N', u dana peress li l-komunjoni tiegħu inbiegħet lill-esponenti flimkien mal-istess biċċa art fil-kuntratt de quo. Illi sussegwentement l-intimati akkwistaw l-ambjenti mmarkati bl-ittri 'C' u 'H' u dawn akkwistawhom wara li r-rikorrenti kienu diġà akkwistaw il-komunjoni tal-isqaq fis-sena 1987; Fil-fatt l-intimati akkwistaw dawn l-ambjenti bis-segwenti kuntratti li ġew pubblikati wara li r-rikorrenti kienu diġà akkwistaw l-ambjenti tagħhom: Il-porzjon immarkata bil-kulur roża bħala C ġiet akkwistata hekk: B'kuntratt tal-10/8/2007 – l-intimati akkwistaw 4/6 sehem indiviż, u/jew kull sehem ieħor verjuri tal-kamra bin-numru wieħed u sebgħin (71) ġia numru 52 qabel 50, f'Dawret ix-Xatt, ġia Xgħajra Beach, San Pawl il-Baħar limiti ta' Ix-Xagħra; Dokument A; B'kuntratt tal-13/08/2007 – fl-atti tan-Nutar Joseph suda akkwistaw 1/6 ieħor Dokument B; B'kuntratt 4/8/2008 akkwistaw 1/6 ieħor; Dokument C; Akkwistaw ukoll dar u ċioe mezzanin magħruf bħala 'William's House', numru 53, fis-6/8/2002. Illi l-porzjon H bil-kulur roża l-intimati akkwistawha hekk: b'kuntratt tal- 4/8/2008 fl-atti tan-Nutar Anthony suda – Dokument E. Paġna 6 minn 35 Qrati tal-Ġustizzja Mandat ta' Inibizzjoni Numru 1888/2018 LM Din il-proprjetà ġiet imbagħad mibjugħa minn Emanuel u Adalgisa vidal lil Casin Limited, Dokument F; Illi komodament għalihom meta l-intimati Emanuel u Adalgisa vidal biegħu lil Casin Limited; abbużivament u illegalment żiedu li taw id-dritt li jinfetħu twieqi, gallariji, bibien, ventilaturi – dritt li ma setgħux jagħtu peress li ma huwiex dritt li jirriżulta mit- titolu u mill-provenjenza tal-istess bejjiegħa l-intimati Emanuel u Adalgisa vidal; Oltre hekk, l-aventi kawża tal-intimati lanqas ma kienu akkwistaw xi dritt u dana jirriżulta ukoll mill-kuntratt fl-atti tan-Nutar Joseph Ashatani Chircop Francalanza fejn jirriżulta ċar li ma nbiegħ ebda passaġġ u akkwistaw biss dak li kellu l-aventi kawża tagħhom u ċioe il- mezzanin 49, Xgħajra Beach, sovrappost għall-kamra 50; kopja annessa bħala Dokument CG6; Illi lanqas ma seta' dak li nbiegħ lir-rikorrenti permezz tal-kuntratt fl-atti tan-Nutar Pierre Russell datat 23 ta' Ottubru 1987 – att ta' bejgħ minn Martha Borg Debrincat, Anthony Gamage, Francis Gamage, Joseph Gamage, Maria Dolores Ashatani Chircop u Alexander Gamage lil Anthony Despott fejn ir-rikorrenti akkwistaw il-komunjoni tal-porzjon 'N' terġa' tinbiegħ lill-intimati; Illi l-esponenti interpellaw lill-intimati permezz ta' protest ġudizzjarju iżda baqgħu inadempjenti, kopja annessa Dokument CG7 u CG8; Illi dan il-mandat kellu jsir peress li nonostante li l-intimati ġew interpellati sabiex jiddeżistu mill-bini peress li huma ma għandhom ebda jeddijiet jew drittijiet fuq l-istess passaġġ, trejqa jew sqaq hawn imsemmi imma xorta waħda ippersistew billi għamlu bieb u/jew fetħa li sal-lum għadha mhux kompluta, li però tippreġudika lill-esponenti speċjalment peress li tenut kont iċ-ċirkostanzi r-rikorrenti ser ikollhom saħansitra jipproċedu b'rikors maħluf sabiex jiġu mħarsa d-drittijiet tagħhom; Illi l-esponenti ser jiġi preġudikat jekk l-intimat ma jiġix inibit kif ingħad. Għaldaqstant l-esponenti umilment jitolbu lil din l-Onorabbli Qorti jogħġobha tordna l- ħruġ ta' mandat ta' inibizzjoni sabiex iżomm lill-intimati milli jagħmlu l-ħwejjeġ hawn fuq imsemmija. Paġna 7 minn 35 Qrati tal-Ġustizzja Mandat ta' Inibizzjoni Numru 1888/2018 LM Rat id-digriet tagħha tal-20 ta' Novembru, 2018 fejn laqgħet ir-Rikors provviżorjament u rriservat li tipprovdi b'mod definittiv fi stadju ulterjuri, u dan ai termini tal-artikolu 875(2) tal-Kap. Rat ir-Risposta ta' Casin Limited (C43053), Emanuel sive Wallace vidal (ID 236138M) u martu Adalgisa vidal (ID 098161M), ippreżentata fis- 26 ta' Novembru, 2018, fl-atti ta' dan il-mandat, li tgħid kif ġej: It-talba tar-rikorrenti għall-ħruġ tal-mandat ta' inibizzjoni kontra l-esponenti għandha tiġi miċħuda in kwantu legalment u fattwalment infondata, billi mhux minnu li l-esponenti Casin Limited m'għandhiex id-drittijiet li dwarhom ir- rikorrenti intavolaw il-mandat odjern. Ir-rikorrenti, fil-mandat tagħhom, qed jippretendu li l-esponenti ma jkomplux bix-xogħlijiet kollha, 'iżda mhux limitati għall-ftuħ ta' bibien u/jew kull fetħa oħra inkluż twieqi li jagħtu għal fuq il-porzjoni mmarkata bl-ittra 'N' fuq pjanta annessa bħala Dokument CG1 ikkulurita bil-kulur aħdar u oranġjo', u milli 'jaċċedu u/jew jużaw bi kwalsiasi mod li jkun, anke tramite terzi, il-passaġġ, trejqa jew sqaq indikat bl-ittra 'N' fuq pjanta annessa bħala Dokument CG1 peress li din hija proprjetà tar-rikorrenti.' Ir-rikorrenti huma l-werrieta jew suċċessuri fit-titolu ta' ċertu Anthony Despott, li kien akkwista diversi porzjonijiet ta' art fix-Xgħajra limiti ta' Ix-Xagħra, li oriġinarjament kienu ġew maqsuma b'diviżjoni fl-atti tan-Nutar Dottor Joseph Ashatani Chircop Francalanza tad-9 ta' Lulju 1956; Min-naħa tagħhom, l-esponenti Emanuel vidal u martu Adalgisa vidal kienu akkwistaw erbgħa minn sitta (4/6) sehem indiviż u/jew kull sehem ieħor verjuri tal-kamra bin-numru wieħed u sebgħin (71), ġia numru tnejn u ħamsin (52) u ġia numru ħamsin (50), f'Dawret ix-Xatt, ġia Xgħajra Beach, San Pawl il-Baħar, limiti ta' Ix-Xagħra, bil-parapett quddiemha kostruwiti fuq porzjon 'C' b'kuntratt tal- 10 ta' Awwissu 2007 fl-atti tan-Nutar Dottor Anthony suda (Dokument 'A'); l- Paġna 8 minn 35 Qrati tal-Ġustizzja Mandat ta' Inibizzjoni Numru 1888/2018 LM istess esponenti akkwistaw ukoll 1/6 sehem indiviż b'kuntratt tat-13 ta' Awwissu, 2007 fl-atti tan-Nutar Dottor Anthony suda (Dokument 'B') u 1/6 sehem indiviż ieħor b'kuntratt ieħor tal-4 ta' Awwissu 2008 fl-atti tal-istess Nutar Dottor l-esponenti Anthony suda (Dokument 'C'). B'dawn Emanuel u Kirmond konjugi vidal akkwistaw is-sehem sħiħ tal-porzjon indikata bl-ittra 'C' fuq il-pjanta mertu tal-kuntratt tad-9 ta' Lulju 1956 fl-atti tan- Nutar Joseph Ashatani Chircop Francalanza. l-akkwisti, għalhekk, Inoltre, l-esponenti Emanuel u Adalgisa vidal akkwistaw ukoll id-dar indikata bin-numru 53 (illum 72), bl-isem 'Hurds Bank', qabel 'William House', Triq Dawret ix-Xatt, San Pawl il-Baħar, limiti ta' Ix-Xagħra, bl-arja libera tagħha, bid- drittijiet, ġustijiet, u pertinenzi tagħha kollha u dan b'kuntratt tas-6 ta' Ġunju, 2002 fl-atti tan-Nutar Sandro Borg Rapa Mercieca Mizzi (Dokument 'D'); L-imsemmi akkwist jirreferi għall-porzjon indikata bl-ittra 'C' fuq il-pjanta annessa mal-kuntratt ta' diviżjoni tad-9 ta' Lulju 1956 fl-atti tan-Nutar Dottor Joseph Ashatani Chircop Francalanza; L-esponenti konjugi vidal akkwistaw ukoll il-porzjon indikata bl-ittra 'H' fuq l-istess pjanta b'kuntratt tal-4 ta' Awwissu 2008 fl-atti tan-Nutar Dottor Anthony suda (Dokument 'E'); L-istess Emanuel u Adalgisa konjugi vidal biegħu l-imsemmija proprjetà akkwistata minnhom (kif deskritta fil-paragrafi 4 u 5 supra indikati wkoll bħala porzjoni 'C' u porzjoni 'H') lill-esponenti Casin Limited b'kuntratt tal-14 ta' Novembru 2013 fl-atti tan-Nutar Dottor Sarah Agius Napier (Dokument 'F'); B'dan il-kuntratt l-esponenti Casin Limited espressament akkwistat ukoll "kull obbligu dritt, sehem u interess illi l-vendituri għandhom mill-passaġġ komuni indikat bl-ittra 'N' fuq pjanta fl-atti tan-Nutar Dottor Joseph Ashatani Chircop Francalanza tad- disgħa (9) ta' Lulju tas-sena elf disa' mija u sitta u ħamsin (1956)'; Fl-att ta' diviżjoni tad-9 ta' Lulju 1956 fl-atti tan-Nutar Dottor Joseph Ashatani Chircop Francalanza (Dokument "G"), il-kondividenti (u ċioe il-predeċessuri u awturi fit-titolu tal- kontendenti preżenti) iddikjaraw u ftiehmu kif ġej: Paġna 9 minn 35 Qrati tal-Ġustizzja Mandat ta' Inibizzjoni Numru 1888/2018 LM "Il-kondividenti jiftiehmu illi jżommu bejniethom bħala passaġġ privat, il- porzjoni markata 'N' fl-istess pjanta tal-kejl ta' sitta u għoxrin u deċima (26 1/10) qasab kwadri u tmiss minn kull riħ mal-porzjonijiet kollha divisi bl-obbligu ta' kull wieħed illi jżomm fi stat tajjeb ta' manutenzjoni l-parti ta' dana l-passaġġ illi tmiss mal-porzjonijiet lil kull wieħed hawn fuq assenjati." Jidher li r-rikorrenti akkwistaw jew wirtu l-artijiet li dwarhom huma qed jivvantaw pretensjonijiet mill-poter ta' Anthony Despott, illum mejjet, li kien, da parti tiegħu, akkwista l-porzjonijiet ta' art mertu tal-imsemmija diviżjoni bil-mod li ġej:- a) Anthony Despott kien akkwista mill-poter ta' Salvatore Vidal biċċa art fabbrikabbli fix-Xgħajra, limiti ta' L-Iklin, li qiegħda fi sqaq privat li jiżbokka fi Triq magħrufa bħala Ħal Lija, liema biċċa art fiha kejl ta' circa sitta u tletin metri kwadri bid-drittijiet u pertinenzi tagħha kollha "inkluż f'dan il-bejgħ hemm espressament il-komunjoni mas-sidien l-oħra ta' madwar l-istess sqaq tal-imsemmi sqaq" u dan b'kuntratt tas-27 ta' Lulju 1987 fl-atti tan-Nutar Pierre Russell; b) Anthony Despott xtara mingħand Martha Borg Debrincat u oħrajn biċċa art oħra fabbrikabbli fi Triq Xgħajra Beach, fix-Xgħajra, limiti Żabbar tal-kejl ta' circa 27.65 qasab kwadri ekwivalenti għal 121.115 metri kwadri, liema biċċa art hija maqsuma fi tnejn minn sqaq privat li l-komunjoni tiegħu hija nkluża fil-bejgħ u dan b'kuntratt ieħor tat-23 ta' Ottubru 1987 fl-atti tan-Nutar Pierre Russell. F'dan l-istess kuntratt, l-imsemmi Anthony Despott akkwista sehem mill-istess sqaq u jingħad, 'li l-komunjoni tiegħu qed tinbiegħ flimkien mal-istess biċċa art'. c) Anthony Despott akkwista wkoll mingħand Maria Concetta Despott, John Ellis, Mario Despott, Nazzareno Despott, Anthony Despott, Lino Despott, Carmel Despott u Joseph Despott sehem indiviż ta' 39/480 tal-fond numru 51, Xgħajra Beach, San Pawl il-Baħar, limiti ta' Żabbar, bid-drittijiet u l-pertinenzi kollha tagħha, inkluż il-bitħa ta' wara u l-arja ta' fuqha u dan b'kuntratt tat-28 ta' Marzu 1990 fl-atti tan- Nutar Pierre Russell. d) Anthony Despott akkwista mingħand Francis u Mary Michelina Farrugia Sacco l-boathouse bla numru u bla isem iżda markata u magħrufa bħala plot 'L' formanti parti minn kumpless ta' diversi boathouses / garages bla numru u bla isem f'Xgħajra Beach, San Pawl il-Baħar, limiti L-Iklin, liema boathouse jokkupa sit ta' kejl superfiċjali ta' circa Paġna 10 minn 35 Qrati tal-Ġustizzja Mandat ta' Inibizzjoni Numru 1888/2018 LM tnejn u ħamsin punt tnejn ħamsa metri kwadri (52.5m.k.) u bil-komunjoni ma' ħaddieħor tal-isqaq tal-kumpless ta' kejl superfiċjali ta' circa 114.6 metri kwadri … Din il-boathouse tikkonfina mil-Lvant mal-isqaq privat minn fejn hi aċċessibbli. Dan l-akkwist sar b'kuntratt tas-7 ta' Frar 2000 fl-atti tan-Nutar Dottor Charles Ashatani Chircop Bugeja Micallef. e) B'kuntratt ieħor tat-30 ta' Ottubru 2000 fl-atti tan-Nutar Dottor Charles Ashatani Chircop Law, l-imsemmi Anthony Despott xtara wkoll il-garage ossia boathouse, bla numru u bla isem f'passaġġ privat li jiżbokka f'entratura bla numru u bla isem f'Dawret ixL-IklinXatt, qabel magħruf bħala Xgħajra Beach, San Pawl il-Baħar, limiti ta' Ta' Sannat, liema boathouse hi mibnija fuq il-porzjoni ittra 'K', fil-pjanta msemmija fl-att ta' diviżjoni tad-9 ta' Lulju, 1956,, bl-arja libera tagħha, bid-drittijiet u l- pertinenzi kollha tagħha, inkluża dik il-parti mill-istess porzjoni ta' art li fuqha hija mibnija li tiġi bejn l-istess boathouse u l-istess sqaq imsemmi kif ukoll is-sehem indiviż u drittijiet kollha tal-venditur fl-imsemmi sqaq privat li jagħti aċċess lil din l-istess proprjetà u proprjetà oħra. L-esponenti qed jehmżu ma' din ir-risposta kopja tar-riċerki tal-imsemmi Anthony Despott li juru l-insinwi relattivi fil-pussess tagħhom għall-akkwisti hawn fuq imsemmija (Dokument 'H') u jagħmlu wkoll referenza għall-akkwisti msemmija (u li kopja tal-kuntratti relattivi ġew esebiti mir-rikorrenti); Anthony Despott miet ġuvni f'Camden, In-Nadur Unit, Gwardamanga, Tal-Pieta', fit-30 ta' Mejju 2004 u l-wirt tiegħu ġie regolat b'testment tas-7 ta' Mejju 2004 fl-atti tan-Nutar Dottor Charles Ashatani Chircop Bugeja Micallef li permezz tiegħu, wara li ħalla xi proprjetà b'legati lil uħud mir-rikorrenti, innomina b'eredi universali tiegħu lil ħutu Lino, Mario u r- rikorrent Charles Despott. Il-causa mortis relattiva ġiet pubblikata b'att tad-29 ta' Novembru 2004 fl-atti tan-Nutar Dottor Charles Ashatani Chircop Bugeja Micallef fejn saru wkoll, b'mod kontestwali, l-immissjonijiet fil-pussess tal-legati mħollija mid-decujus Anthony Despott, inkluż fost oħrajn l-użu u użufrutt fuq l-assi kollha ta' Anthony Despott, inkluż dawk immobbli, favur Joseph Despott (322261M) u Maria Concetta Despott (677183M); L-esponenti qegħdin jannettu wkoll ma' din ir-risposta kopja tal-pjanta annessa mal-att ta' diviżjoni tad-9 ta' Lulju 1956 fl-atti tan-Nutar Dottor Joseph Ashatani Chircop Francalanza markata bil-kulur fejn il-porzjonijiet proprjetà tal-esponenti Casin Limited jinsabu markati bl-ittri 'H' u 'C' imberfla bil-kulur aħdar, waqt li l-passaġġ mertu Paġna 11 minn 35 Qrati tal-Ġustizzja Mandat ta' Inibizzjoni Numru 1888/2018 LM ta' din il-vertenza jinsab immarkat bl-ittra 'N'. Jirriżulta wkoll li r-rikorrenti jew il- predeċessuri tagħhom fit-titolu, b'abbuż tad-drittijiet tagħhom, ħammlu l-art kollha markata bil-kulur blu, inkluż il-parti li tiġi maġenb l-art tagħhom, ta' liema passaġġ l-esponenti Casin Limited għandha sehem indiviż; Mill-fatti hawn fuq esposti, għalhekk, jirriżulta bl-aktar mod inekwivoku, illi r- rikorrenti abbużaw mill-proċedura tal-mandat ta' inibizzjoni u ddikjaraw il-falz meta qalu li l-passaġġ bl-ittra 'N' huwa proprjetà esklussiva tagħhom. Konsiderazzjonijiet Ir-rikorrenti m'għandhomx sehem sħiħ tal-passaġġ immarkat bl-ittra 'N' fuq il- pjanta mehmuża mal-kuntratt ta' diviżjoni tad-9 ta' Lulju 1956 fl-atti tan-Nutar Dottor Joseph Ashatani Chircop Francalanza. M'hemmx dubju li f'kull kuntratt ta' akkwist ta' Anthony Despott, huwa dejjem xtara biss sehem indiviż tal-passaġġ in kwistjoni – ossia l-komunjoni ta' dak il- passaġġ limitatament u relattiva biss għal dik il-porzjon ta' art jew fond li kien qed jakkwista f'kull kuntratt. Dan jirriżulta inekwivokabbilment mhux biss peress li fil-kuntratt ta' diviżjoni tad-9 ta' Lulju 1956 il-kondividenti għażlu espressament li jżommuh in komunjoni bejniethom għal użu ta' sqaq jew passaġġ iżda anke peress li fl-istess kuntratt, dawk il-kondividenti, li tagħhom il-kontendenti huma suċċessuri fit-titolu, imponew fil-konfront ta' xulxin, obbligu u servitù li jmantnu u jżommu fi stat tajjeb dik il-parti tal-passaġġ li tkun fruntaġġ mal-porzjon ta' art li tkun messet lilhom. Dan jingħad ukoll fir-rapport peritali anness mal-istess kuntratt ta' diviżjoni tal- 1956 fejn ingħad li 'Il-parti tat-triq privata murija fuq il-pjanta bħala porzjoni N tibqa' in komuni bejn il-partijiet kollha li bejniethom jiftiehmu li tinżamm fi stat tajjeb a spejjeż tal-proprjetarji tal-porzjonijiet li fuq din it-triq għandhom faċċata jew ġenb' (kopja tal-istess rapport qed tiġi hawn annessa u markata bħala Dokument "I"). Inoltre, ir-rikorrenti indubbjament qegħdin jinterpretaw ħażin dak il-kuntratt li huma jqisu bħala l-prova reġina li l-isqaq huwa kollu proprjetà tagħhom. Fl- imsemmi kuntratt tat-23 ta' Ottubru 1987 fl-atti tan-Nutar Pierre Russell jingħad li l-komunjoni tal-isqaq qed tinbiegħ flimkien mal-porzjon ta' art li nbiegħet favur Paġna 12 minn 35 Qrati tal-Ġustizzja Mandat ta' Inibizzjoni Numru 1888/2018 LM il-predeċessur fit-titolu tar-rikorrenti. M'hemmx dubju li, f'dan il-kuntratt, bħall- kuntratti ta' bejgħ ta' fondi oħra mill-istess kumpless, inbiegħ biss is-sehem indiviż tal-passaġġ relattiv għall-istess porzjon ta' art, u xejn aktar. Li kieku kien mod ieħor, l-istess Anthony Despott ma kienx ikollu għalxiex, fis-sena 2000, fl- akkwist tiegħu ta' biċċa oħra mill-kumpless ta' boathouses fix-Xgħajra, jixtri u jħallas għal sehem indiviż ieħor mill-istess sqaq u dan kif jirriżulta fil-kuntratt tat- 30 ta' Ottubru 2000 fl-atti tan-Nutar Dottor Charles Helal. Min-naħa l-oħra anke l-esponenti Casin Limited, f'kull akkwist ta' porzjon mill- imsemmi kumpless akkwistat ukoll sehem jew interess fl-imsemmi sqaq u dan if jirriżulta mill-kuntratti ta' akkwist favur Casin Limited esebiti ma' din ir-risposta. Inoltre, anke jekk wieħed iħares lejn il-provenjenza fil-kuntratt tat-23 ta' Ottubru 1987 (ara kuntratt sħiħ hawn anness u markat Dokument "J"), li permezz tiegħu r-rikorrenti qed isostnu li ġie trasferit lill-predeċessur tagħhom fit-titolu, is-sehem kollu tal-isqaq, imkien fil-kuntratti indikati fl-istess provenjenza ma jissemma li l- vendituri komparenti il- predeċessuri tagħhom, is-sehem sħiħ tal-isqaq; l-att tal-1987 kienu akkwistaw mingħand fuq Apparti minn hekk, is-sehem indiviż appartenenti lil Lucia Bugeja, li ġiet nieqsa fl- 1983, ċertament ma nbiegħx b'dak l-att għaliex in-Nutar m'applikax għall- permess neċessarju skont id-Death and Donation Duty Act tal-1973, mal- Kummissarju tat-Taxxi Interni, biex ikun jista' jinbiegħ dan is-sehem mill-isqaq. B" anness ma' dan il-kuntratt, li huwa l-applikazzjoni magħmula min-Nutar mal-Kummissarju tat-Taxxi Interni sabiex l-eredi ta' Lucia Ellis jkunu jistgħu jbiegħu l-proprjetà tagħhom derivanti mill-wirt tagħha, fl-ebda punt ma ssemmi l-isqaq jew sehem indiviż minnu, tant illi ssemmi biss 3⁄4 indiviż mill-kamra numru 51. Ġialadarba wieħed qed jitkellem dwar sehem immobiljari, dan il-permess huwa rikjest ad validitatem. In-neċessità ta' dan il-permess hija konfermata saħansitra mill-istess "Dok. B" innifsu illi fih hemm dikjarat is-segwenti "IN TERMS OF LAW THIS CERTIFICATE MUST BE ATTACHED TO THE DEED PARTITIONING OR TRANSFERRING THE RELATIVE PROPERTY" (vide qiegħ tal- ewwel faċċata ta' dan id-dokument). Għalhekk jidher fiċ-ċar illi ma kinitx l- intenzjoni tal-vendituri fuq l-att tat-23 ta' Ottubru 1987 li jbiegħu l-intier tal- isqaq iżda merament is-sehem indiviż relattiv għal dik il-porzjoni li kienet qed tinbiegħ. Paġna 13 minn 35 Qrati tal-Ġustizzja Mandat ta' Inibizzjoni Numru 1888/2018 LM L-intenzjoni tal-vendituri fuq l-att tat-23 ta' Ottubru 1987 tidher ċara wkoll mill- att tas-sena 2008 li permezz tiegħu Martha Borg Debrincat biegħet il-plot ittra 'H' lill- konjugi Emanuel sive Rowe u Adalgisa vidal (li mbagħad ittrasferuha lill- esponenti Casin Limited); hija ma setgħet qatt trasferiet l-interess kollu tagħha fl- isqaq – iżda biss il-komunjoni li hija kellha fir-rigward tal-art li ttrasferiet lil Grech fl-1987. Li kieku m'għamlitx hekk, l-istess Martha Borg Debrincat, li kellha porzjonijiet oħra mill-istess proprjetà, kienet tispiċċa b'biċċa art bi strutturi fuqha għal kollox inaċċessibbli. Il-porzjon indikata 'H' kien u għad għandha fuqha strutturi li l-bieb tagħha minn dejjem kien jagħti għall-isqaq ittra 'N'. Infatti fl-4 ta' Awwissu 2008 l-esponenti konjugi b'kuntratt Casingena kienu akkwistaw il-porzjon immarkata 'H' b'kull sehem u interess li l- istess Martha Borg Debrincat kellha mill-isqaq in kwistjoni. Fl-aħħarnett, u mingħajr ħsara għal dak kollu li ngħad, fid-dikjarazzjoni causa mortis relattiva għal Anthony Despott tad-29 ta' Novembru 2004 fl-atti tan-Nutar Dottor Charles Ashatani Chircop Bugeja Micallef, ir-rikorrenti Despott imkien ma jiddikjaraw l-isqaq li huma jgħidu li akkwistaw. Fil-fatt, huma lanqas ma ddikjaraw u jiddenunzjaw imqar xi sehem minn dan l-isqaq iżda sempliċement jiddikjaraw 'porzjoni diviża ta' art fabbrikabbli b'xi bini fiha ta' kejl superfiċjali ta' circa tliet mitt metri kwadri (300 m.k.) jew kull kejl ieħor verjuri peress li hija forma irregolari u hija ċirkondata b'ħitan f'Xgħajra Beach, San Pawl il-Baħar; M'hemmx dubju li l-isqaq in kwistjoni mhuwiex ċirkondat b'xi ħitan. Li kieku kien hekk, u li kieku l-istess sqaq kien magħluq b'mod esklussiv favur ir-rikorrenti, kieku ma kienx ikun hemm bżonn ta' dan il-mandat biex twaqqaf lill-esponenti milli jaċċedu fih. Mill-ġdid, ir-rikorrenti jabbużaw mill-proċedura tal-mandat ta' inibizzjoni u, b'dokumenti esebiti minnhom stess, juru biċ-ċar illi mhux talli m'għandhom ebda jedd prima facie fir-rigward tat-talbiet tagħhom, iżda huma stess jidhru jikkonfermaw li l-isqaq huwa, f'sehem minnu, proprjetà tal-esponenti Casin Limited; Għal dawn ir-raġunijiet biss, din l-Onorabbli Qorti għandha tiċħad it-talbiet tar- rikorrenti bl-ispejjeż kontra tagħhom. Ir-rikorrenti ma għandhom ebda jedd prima facie lanqas fir-rigward tat-talba tagħhom sabiex jinibixxu lill-esponenti milli jiftħu twieqi, aperturi jew fetħiet oħra li jagħtu fuq il-passaġġ, sqaq jew trejqa indikata bl-ittra 'N'. Paġna 14 minn 35 Qrati tal-Ġustizzja Mandat ta' Inibizzjoni Numru 1888/2018 LM F'kull każ, u mingħajr preġudizzju għas-suespost, l-istrutturi li kienu jew għadhom mibnija fuq il-porzjonijiet ta' art indikati bl-ittra 'C' u 'H', proprjetà esklussiva tas- soċjetà Casin Limited, kellhom u għad għandhom numru ta' fetħiet, twieqi, gallariji u aperturi oħra, inkluż ventilaturi, liema aperturi jew fetħiet ilhom jeżistu għal numru twil ta' snin u ċertament ilhom jeżistu minn ferm qabel ġew akkwistati mill-konjugi Casingena, il-predeċessuri fit-titolu tal-esponenti l-oħra Casin Limited, fl-2002, 2007 u fl-2008. Konsegwentement, ir-rikorrenti ma għandhom u ma jista' jkollhom ebda jedd jew pretensjoni fir-rigward ta' dawk l- aperturi jew feħtiet peress li jikkostitwixxu servitù fuq l-art adjaċenti. Għal kull buon fini u mingħajr preġudizzju għas-suespost, l-esponenti jagħmlu wkoll referenza għas-sentenza fl-ismijiet Joseph Labada Muscat pro et noe vs Onor. Prim Imħallef Carmelo Borg Rapa et (deċiża mill-Qorti tal-Appell fit-30 ta' Novembru 2007) li kienet tittratta proprju dwar ftuħ ta' twieqi jew aperturi fuq ambjent li kien inżamm komuni. F'dan il-każ, il-Qorti tal-Appell tgħallem hekk: l-oħra, u il-kunsens tal-koproprjetarji "Hu veru li ebda koproprjetarju ma jista' jagħmel alterazzjonijiet fil-fond mingħajr jekk anke wieħed mill- koproprjetarji jallega li hu ma tax il-kunsens tiegħu, jista' jaġixxi kontra dak il- koproprjetarju li wettaq l-alterazzjonijiet mingħajr biss il-ħtieġa li l-koproprjetarji l-oħra jiddaħħlu fil-kawża. Għalkemm il-liġi tipprojbixxi b'mod ġenerali li jsiru alterazzjonijiet fl-oġġett in komuni, il-ġurisprudenza tagħna ttaffi ftit din ir- restrizzjoni u ġie mfisser li bil-projbizzjoni msemmija fl-Artikolu 493 tal-Kodiċi Ċivili, wieħed għandu jifhem dawk l-alterazzjonijiet li għandhom it-tendenza li jbiddlu d-destinazzjoni, l-istat u l-konsistenza tal-ħaġa komuni, u mhux ukoll dawk li sempliċement iservu għall-aħjar godiment tal-ħaġa … … omissis … … Issa f'dan il-każ, ma jirriżultax li, mill-isqaq, qed isir użu li b'xi mod ifixkel lill- koproprjetarji l-oħra milli jinqdew bih jew li fih saru xi alterazzjonijiet li jaffettwaw in-natura tiegħu. Dak li għamlu l-konvenuti meta fetħu aperturi ġodda għal fuq l-isqaq komuni u għaddew diversi katusi għal ġo fih jammonta għall-użu fil-qies tal-proprjetà komuni. Fl-isqaq ma sar ebda xogħol li jbiddel id- destinazzjoni, l-istat u l-konsistenza tiegħu, u kwindi dak li sar għandu jitqies bħala użu fil-qies li l-konvenuti qed jagħmlu mill-oġġett in komun. F'dan l-istadju, għalhekk, il-konvenuti m'għandhomx jiġu ordnati jneħħu x-xogħlijiet li għamlu." Paġna 15 minn 35 Qrati tal-Ġustizzja Mandat ta' Inibizzjoni Numru 1888/2018 LM Skont l-istess sentenza, ġialadarba imbagħad issir il-qasma tal-oġġett miżmum in komuni, il-partijiet ikunu jistgħu jirregolaw ruħhom. Għall-kuntrarju, huma proprju r-rikorrenti li biddlu d-destinazzjoni tal-passaġġ komuni (li huma qegħdin falsament jiddikjaraw bħala proprjetà esklussivament tagħhom), meta ħammlu l-art kollha indikata u imberfla bil-kulur blu fuq il-pjanta annessa ma' din ir-risposta. B'mod simili, fis-sentenza deċiża mill-Qorti tal-Maġsitrati (Għawdex) (Sede Superjuri) fis-26 ta' Novembru, 2014, fl-ismijiet Loreta Betts vs Lorenzo Betts il-Qorti tgħid li fir-rigward tal-ftuħ ta' aperturi ġodda jagħtu għal fuq il- proprjetà komuni ntqal illi: "… ma jirriżultax li, mill-isqaq, qed isir użu li b'xi mod ifixkel lill-komproprjetarji l-oħra milli jinqdew bih jew li fih saru xi alterazzjonijiet li jaffettwaw in-natura tiegħu. Dak li għamlu l-konvenuti meta fetħu aperturi ġodda għal fuq l-isqaq komuni … jammonta għall-użu fil-qies tal-proprjetà komuni. Fl-isqaq ma sar ebda xogħol li jbiddel id-destinazzjoni, l-istat u l- konsistenza tiegħu, u kwindi dak li sar għandu jitqies bħala użu fil-qies li l- konvenuti qed jagħmlu mill-oġġett in komun. F'dan l-istadju għalhekk, il- konvenuti ma għandhomx jiġu ordnati li jneħħu x-xogħlijiet li għamlu." F'din il- kawża, wara li l-Qorti kkonfermat li ġew miftuħa numru ta' aperturi fuq l-isqaq komuni, b'żieda ma' dak li kien hemm jeżistu oriġinarjament, iddikjarat li 'lanqas dawn l-aperturi ġodda ma huma qed ifixklu l-użu abitwali ta' dan l-isqaq'. Anke fis-sentenza Margherita Gil et vs Carmelo Cumbo (deċiża mill-Qorti tal- Maġistrati (Għawdex – sede superjuri) fis-27 ta' Ottubru 2009) l-istess qorti ddeċidiet illi meta wieħed jiftaħ aperturi fuq ambjent komuini, dik il-persuna ma tkunx qed toħloq xi servitù li tkun tippreġudika l-komproprjetarju l-ieħor, jew tkun qed ittaqqal dik il-proprjetà komuni b'piż akbar ta' servitù, u dan 'minħabba l- prinċipju nemini res sua servit.' Għalhekk, anke f'dan ir-rigward, ir-rikorrenti ma għandhom ebda dritt, wisq anqas prima facie, li jinibixxu lill-esponenti skont it-talbiet tagħhom. L-esponenti Emanuel sive Wallace vidal u martu Adalgisa vidal mhumiex leġittimi kontraditturi. Paġna 16 minn 35 Qrati tal-Ġustizzja Mandat ta' Inibizzjoni Numru 1888/2018 LM Ir-rikorrenti kienu konsapevoli l-esponenti Emanuel u Adalgisa konjugi vidal mhumiex leġittimi kontraditturi f'din il-kwistjoni. Ir-rikorrenti stess esebew il-kuntratti tal-esponenti Casin Limited, li permezz tagħhom akkwistat kull sehem u interess li l-konjugi vidal kellhom fil-porzjonijiet "C" u "H" fil- kumpless ta' boathouses fix-Xgħajra; Dan mhux biss kienu jafuh qabel intavolaw dan il-mandat, iżda saħansitra qabel intavolaw il-mandat ta' inibizzjoni ieħor li huma intavolaw fit-30 ta' Ottubru 2018 fl-istess ismijiet u bin-numru 1755/2018, liema mandati huma spiċċaw ċedew. Kjarament ir-rikorrenti qegħdin, b'mod mill-aktar abbużiv, jipprovaw jagħmlu pressjoni fuq l-esponenti Emanuel u Adalgisa vidal meta kienu jafu mill-bidu nett li dawn ma għandhom ebda sehem mill-porzjonijiet mertu ta' dan il-mandat. Rekwiżiti tal-Mandat ta' Inibizzjoni Skont l-Artikolu 873 (1) tal-Kodiċi ta' Organizzazzjoni u Proċedura Ċivili, il-mandat ta' inibizzjoni huwa intiż biex il-Qorti żżomm persuna milli tagħmel xi ħaġa li tista' tkun ta' preġudizzju għal min jitlob il-ħruġ tiegħu. Oltre dan, mandat ta' inibizzjoni jinħareġ biss fejn il-Qorti tkun sodisfatti li jirrikorru s-segwenti rekwiżiti: (a) Il-mandat huwa meħtieġ biex jitħarsu l-jeddiijet ta' min jitlob il-ħruġ tiegħu; (b) Il-persuna li titlob il-ħruġ tal-mandat turi li prima facie għandha dawk il- jeddijiet kontra l-intimat (Artikolu 873 (2), Kap. 12). Kif ġie spjegat kemm-il darba minn din il-Qorti, bil-liġi, jeħtieġ li r-rikorrent juri żewġ ħwejjeġ biex ikun jistħoqqlu jikseb il-ħruġ ta' mandat bħal dak. L-ewwel ħaġa li jrid juri hi l-mandat huwa meħtieġ biex jitħarsu l-jeddijiet pretiżi mir- rikorrent. It-tieni ħaġa hi li r-rikorrent jidher li għandu, mad-daqqa t'għajn (prima facie) dawk il-jeddijiet. Minn kliem il-liġi nnifisha, iż-żewġ elementi huma kumulattivi u mhux alternattivi. Jekk xi wieħed minn dawn iż-żewġ elementi ma jirriżultax, il-Qorti għandha tiċħad it-talba għall-ħruġ ta' mandat bħal dak." Il-ħruġ ta' mandat ta' inibizzjoni mhuwiex awtomatiku, aktar u aktar jekk l-iskop tal-mandat jidher li jkun li jagħmel pressjoni fuq l-intimati biex jagħmlu jew jaċċettaw dak li mhumiex legalment obbligati li jagħmlu jew jaċċettaw. Paġna 17 minn 35 Qrati tal-Ġustizzja Mandat ta' Inibizzjoni Numru 1888/2018 LM bħal din kemm-il darba ġiet iċċensurata mill-Qrati. "Il-mandati kawtelatorji għandhom skop preċiż u jridu jintużaw biex jiġu salvagwardjati l-interessi ta' min jitlob il-ħruġ tagħhom, u mhux biex jissikkaw il-pretiż debitur jew għall-pika jew bi ħsieb malizzjuż ieħor." Din il-Qorti tenfasizza li, "Il-Mandat ta' inibizzjoni huwa mezz proċedurali eċċezzjonali u mhux normali … Il-ħarsien li l-liġi timmira għalih fit-talba tal-parti rikorrenti huwa dak li, mingħajr il-ħruġ tal-Mandat, il-jedd li jista' jkollu jitneħħa darba għal dejjem u b'mod irrimedjabbli … It-tiftix li trid tagħmel il-Qorti huwa dak jekk, bl-għamil li minnu qiegħed jibża' r-rikorrent jistax jintilef darba għal dejjem jedd li l-istess rikorrent jidher li għandu fil-waqt li ħareġ it-talba għall-ħruġ tal-Mandat". Ir-rikorrenti ma jippreżentaw ebda dokument in sostenn tat-talbiet tagħhom, u ma hemm xejn li jindika, imqar mad-daqqa ta' għajn, il-jedd li fuqu huma qed jibbażaw il-pretensjonijiet tagħhom. Huma jibbażaw dak li qed jitolbu fuq interpretazzjoni skorretta ta' klawsola fil-kuntratt pubbliku tat-23 ta' Ottubru, 1987. Oltre għall-fatt li, anke mad-daqqa t'għajn, l-interpretazzjoni tar-rikorrenti tirriżulta infondata, l-istess qed tiġi għal kollox ribattuta b'dak kollu li l-esponenti ssottomettew aktar 'il fuq. Dan kollu b'saħħa akbar fir-rigward tal-esponenti Emanuel u Kirmond konjugi Casingena li, kif ġie spjegat supra fl-2013 ittrasferew kull jedd jew sehem li kellhom fil-proprjetajiet indikati bl-ittra 'C' u 'H' u mill-isqaq privat in kwistjoni (indikat bl-ittra 'N') skont il-pjanta annessa mal-kuntratt ta' diviżjoni tad-9 ta' Lulju 1956 fl-atti tan-Nutar Dottor Joseph Ashatani Chircop Francalanza. Inoltre l-esponenti jirrilevaw ukoll illi huma jgawdu minn sehem indiviż tal- passaġġ privat indikat bl-ittra 'N' u għalhekk igawdu minn dritt ta' komproprjetà flimkien mas-sidien l-oħra tal-artijiet fil-kumpless tal-boathouses, u ma jistgħu qatt jiġu mwaqqfa milli 'jidħlu, u/jew jaċċedu u/jew jużaw bi kwalsiasi mod li jkun, saħansitra anki tramite terzi', l-istess passaġġ, trejqa jew sqaq, kif qed jippretendu r-rikorrenti Grech; Fil-kuntratt ta' akkwist tal-esponenti konjugi vidal, huma dejjem akkwistaw, flimkien mal-art infisha, 'kull obbligu, dritt, sehem u interess illi l-vendituri Paġna 18 minn 35 Qrati tal-Ġustizzja Mandat ta' Inibizzjoni Numru 1888/2018 LM għandhom mill-passaġġ komuni indikat bl-ittra 'N' fuq pjanta fl-atti tan-Nutar Dottor Joseph Ashatani Chircop Francalanza tad-disgħa (9) ta' Lulju tas-sena elf disa' mija u sitta u ħamsin (1956) liema drittijiet jinkludu wkoll il-ftuħ ta' twieqi, gallariji, bibien u ventilaturi." L-esponenti konjugi vidal, sa mill-2007, kienu titolari tal- komunjoni tal-passaġġ, bid-drittijiet kif hawn fuq indikati. Is-soċjetà Casin Limited, sussegwentement kienet akkwistat id-drittijiet kollha tal-konjugi vidal bil-kuntratt tal-2013 fl-atti tan-Nutar Dottor Sarah Agius Napier. Mhuwiex kompitu ta' din il-Qorti, b'din il-proċedura, li tagħmel indaġni tal- profonda interpretazzjoni li huma qed jagħtu għal uħud mill-klawsoli fl-istess kuntratti. tal-kuntratti pubbliċi kollha esebiti mir-rikorrenti, u Fl-aħħar nett, u mingħajr preġudizzju għal dak kollu hawn fuq sottomessi, m'hemmx dubju li dak li qed jippretendu u konsegwentement jitolbu r-rikorrenti żgur li ma jirriżultax 'mad-daqqa t'għajn'. Fid-digriet ta' din l-Onorabbli Qorti diversament presjeduta fl-ismijiet Alfred Anton Norman et vs Alexander Shawish et (deċiż fil-21 ta' Novembru 2018) (Rikors Numru 1703/2018/LSO) jingħad illi, "huwa assodat li l-indaġni li għandha tagħmel il-Qorti f'dawn il-proċeduri huwa limitat għall-apprezzament tal-jedd vantat mad-daqqa t'għajn (fumus juris) mingħajr ma tidħol fil-mertu tal-vertenza bejn il-partijiet kif ukoll li tikkonsidra l-elementi meħtieġa għas-siwi tal-mandat jew ħwejjeġ marbuta ma' dan u li l-liġi tikkontemplahom meta tqis is-siwi ta' atti ġudizzjarji." M'hemmx dubju li r-rikorrenti ma jgawdu minn ebda jedd 'mad-daqqa t'għajn' u li l-pretensjonijiet u l-jeddijiet kollha li huma qed jivvantaw u li l-esponenti kollha qegħdin jiċħdu bil-qawwa, jeħtieġu indaġni profonda. Dan qed jingħad kemm għal dak li jirrigwardja indaġni tat-titolu tal-art indikata bl-ittra 'N', kif ukoll għall-jedd li wieħed jiftaħ twieqi u aperturi fuq l-istess passaġġ, tenut kont tal- fatt li r-rikorrenti imkien ma jindikaw li l-esponenti Casin Limited diġà tgawdi minn diversi fetħiet, inkluż bibien, twieqi u gallariji u lanqas ma jindikaw li, in kwantu passaġġ komuni, l-esponenti Casin Limited għandha kull dritt li tużah, diment li ma tibdillux id-destinazzjoni tiegħu. A bażi tal-fatt li dak li qed jippretendu u jivvantaw ir-rikorrenti ma jirriżultawx fondati 'mad-daqqa t'għajn', it-talbiet tagħhom għandhom jiġu miċħuda. Paġna 19 minn 35 Qrati tal-Ġustizzja Mandat ta' Inibizzjoni Numru 1888/2018 LM Għaldaqstant, għar-raġunijiet kollha premessi u dawk kollha li ser jirriżultaw fis- smigħ ta' dana r-rikors, jitolbu bir-rispett li din l-Onorabbli Qorti jogħġobha tiċħad it-talbiet tar-rikorrenti, bl-ispejjeż kontra tagħhom. B'riserva ta' kwalunkwe provi u/jew dokumentazzjoni oħra li l-esponenti jistgħu jingħataw awtorizzazzjoni li jippreżentaw fi stadju ulterjuri. Rat id-dokumenti esebiti u l-atti kollha tar-Rikors. Semgħet it-trattazzjoni tal-partijiet. Rat il-verbal tal-udjenza tas-27 ta' Novembru, 2018 fejn ir-Rikors tħalla għal provvediment kamerali li qed jingħata llum. Rat l-artikoli rilevanti tal-Kap. 12 relattivi għal mandati ta' inibizzjoni, u partikolarment l-artikoli 831, u 873 sa 877 tal-Kap. 12 tal-Liġijiet ta' Malta. Il-kwistjoni bejn il-partijiet Ir-rikorrenti qegħdin jitolbu l-ħruġ tal-mandat odjern li permezz tiegħu qegħdin jinibixxu lill-intimati milli jkomplu b'xogħlijiet ta' kostruzzjoni, li jinkludu iżda li mhumiex limitati għall-ftuħ ta' bibien, u fetħiet oħra bħal twieqi, fuq il-porzjon art immarkata bl-ittra 'N' fuq il- pjanta annessa mar-rikors promotur, u sabiex iżommuhom milli jaċċedu jew b'xi mod jagħmlu użu mill-passaġġ, trejqa jew sqaq inkwistjoni, peress li huma jgħidu li dan huwa proprjetà esklussiva tagħhom. Paġna 20 minn 35 Qrati tal-Ġustizzja Mandat ta' Inibizzjoni Numru 1888/2018 LM L-intimati min-naħa tagħhom jopponu għal din it-talba u jikkontendu li r- rikorrenti m'għandhom l-ebda jedd jivvantaw xi titolu esklussiv fuq l-isqaq inkwistjoni stante li din hi miżmuma minnhom f'komunjoni ma' terzi u għalhekk m'għandhom l-ebda jedd jippretendu xi dritt esklussiv fuqha. L- intimati jgħidu wkoll li l-indaġni li qiegħda tintalab tagħmel il-Qorti mir- rikorrenti, anki in vista tal-fatt li ġew esebiti kuntratti 'voluminużi' sabiex jgħinu lill-Qorti fl-indaġni tagħha, tmur lil hinn minn eżami ta' dak li jidher fil-livell prima facie, u li l-apprezzament tal-provenjenza tat-titolu imur lil hinn minn dak li hija mistennija li tagħmel il-Qorti fi proċeduri ta' mandat ta' inibizzjoni. Provi u riżultanzi Flimkien mar-rikors promutur imressaq minnhom, ir-rikorrenti ppreżentaw pjanta tas-sit mertu ta' dawn il-proċeduri, fejn jidher b'mod ċar l-isqaq inkwistjoni, kif ukoll l-art appartenenti lir-rikorrenti ikkulurita bl-aħdar, u l- porzjon art li tappartjeni lill-intimati kkulurita bir-roża).1 Minn din il-pjanta jidher ċar li l-isqaq inkwistjoni jifred in parti l-art tar-rikorrenti minn dik tal- Ġiet esebita wkoll kopja tal-kuntratt tas-27 ta' Lulju, 1987 fl-atti tan-nutar Pierre Russell, li permezz tiegħu l-awtur tar-rikorrenti akkwista biċċa art fabbrikabbli fil-limiti tax-Xgħajra, "inkluż ma' dina l-biċċa art hemm 8 tal-proċess. Paġna 21 minn 35 Qrati tal-Ġustizzja Mandat ta' Inibizzjoni Numru 1888/2018 LM espressament il-komunjoni mas-sidien l-oħra ta' madwar l-istess sqaq tal- imsemmi sqaq li għandu kejl superfiċjali ta' ...".2 Ġiet esebita wkoll kopja tal-kuntratt tas-26 ta' Awwissu, 1987 fl-atti tan- nutar Pierre Russell, li permezz tiegħu Anthony Despott, li jidher li hu l-awtur tar-rikorrenti, akkwista sehem indiviż ta' wieħed minn sitta u tletin (1/36) tal-fond urban konsistenti f'kamra bin-numru wieħed u ħamsin (51), Xgħajra Beach, San Pawl il-Baħar, limiti ta' Ix-Xagħra.3 Ġiet esebita wkoll kopja ta' kuntratt tat-23 ta' Ottubru, 1987 fl-atti tan- nutar Pierre Russell, li permezz tiegħu, l-awtur tar-rikorrenti akkwista biċċa art fabbrikabbli fi triq jisimha Xgħajra Beach fil-limiti ta' Ix-Xagħra ... "liema biċċa art hija maqsuma fi tnejn minn sqaq privat li l-komunjoni tiegħu qed tinbiegħ flimkien mal-istess biċċa art ...".4 Ġiet esebita wkoll kopja tal-kuntratt tat-28 ta' Marzu, 1990, fl-atti tan-nutar Pierre Russell, li permezz tiegħu l-awtur tar-rikorrenti, Anthony Despott, kien akkwista sehem indiviż ta' disgħa u tletin parti minn erba' mija u tmenin parti indiviża mill-fond urban konsistenti f'kamra numru wieħed u ħamsin f'Xgħajra Beach, San Pawl il-Baħar, limiti ta' Ix-Xagħra, bid-drittijiet u pertinenzi kollha inkluż il-bitħa ta' wara u l-arja ta' fuqha.5 9 tal-proċess. 12 tal-proċess. 14 tal-proċess. 18 tal-proċess. Paġna 22 minn 35 Qrati tal-Ġustizzja Mandat ta' Inibizzjoni Numru 1888/2018 LM Kuntratt ieħor esebit, dak tal-15 ta' Frar, 1996, fl-atti tan-nutar Charles Ashatani Chircop Bugeja Micallef, jindika li Anthony Despott, awtur fit-titolu tar-rikorrenti, kien akkwista sehem indiviż ta' wieħed minn sitta u tletin parti (1/36) tal-fond urban numru wieħed u ħamsin (51), Xgħajra Beach, San Pawl il-Baħar, limiti ta' Ħaż-Zebbug (Malta), liema fond jikkonsisti f'kamra waħda b'water closet magħha bl-arja libera tagħha u bid-drittijiet u pertinenzi kollha tagħha.6 Il-kopja tal-kuntratt tas-7 ta' Frar, 2000, fl-atti tan-nutar Charles Ashatani Chircop Borda, tirreferi għall-akkwist minn Anthony Despott ta' boathouse bla numru u bla isem f'Xgħajra Beach, San Pawl il-Baħar, limiti ta' Ix-Xagħra, … "bil-komunjoni ma' ħaddieħor tal-isqaq privat tal-istess kompless ...". Mill-kopja tal-kuntratt tat-30 ta' Ottubru, 20008, fl-atti tan-nutar Charles Ashatani Chircop Bugeja Micallef jirriżulta li Anthony Despott kien akkwista l-garaxx jew boathouse bla numru u bla isem f'Dawret ix-Xatt, San Pawl il-Baħar, limiti ta' Ix-Xagħra, "... inkluża dik il-parti mill-istess porzjoni art li fuqha hi mibnija li tiġi bejn l- istess boathouse u l-istess sqaq imsemmi kif ukoll is-sehem indiviż u drittijiet kollha tal-venditur fl-imsemmi sqaq privat li jagħti aċċess lil din l- istess proprjetà u proprjetà oħra ...". Ir-rikorrenti esebew ukoll kopja tal-kuntratt tal-10 ta' Awwissu, 2007 fl-atti li permezz tiegħu Emanuel u Adalgisa vidal akkwistaw mingħand terzi erbgħa minn sitta (4/6) sehem indiviż 2 3 tal-proċess. 25 tal-proċess. 28 tal-proċess. 32 tal-proċess. Paġna 23 minn 35 Qrati tal-Ġustizzja Mandat ta' Inibizzjoni Numru 1888/2018 LM u/jew kull sehem ieħor verjuri tal-kamra bis-sottosuol u mingħajr l-arja tagħha, bin-numru wieħed u sebgħin (71), ġia numru tnejn u ħamsin (52), u ġia numru ħamsin (50), Dawret ix-Xatt, San Pawl il-Baħar, limiti ta' Ix-Xagħra, bil- parapett quddiemha, suġġetta għall-ħlas ta' ċens … "kif ukoll kull obbligu, dritt, sehem u interess illi l-partijiet għandhom mill-passaġġ komuni indikat bl-ittra 'N' fuq pjanta fl-atti tan-Nutar Joseph Ashatani Chircop Francalanza tad-9 ta' Lulju tas- L-istess drittijiet jinkludu wkoll il-ftuħ ta' twieqi, gallariji, bibien Ġie esebit kuntratt ieħor, dak tat-13 ta' Awwisu, 2007, fl-atti tan-nutar li permezz tiegħu l-intimati Emanuel u Adalgisa vidal kienu akkwistaw sehem minn sitta (1/6) indiviż tal-kamra bis- sottosuol u mingħajr l-arja tagħha, bin-numru wieħed u sebgħin (71), gia tnejn u ħamsin (52), gia ħamsin (50), Xgħajra Beach, San Pawl il-Baħar, limiti ta' Ħaż-Zebbug (Malta), suġġetta għal rata ta' ċens annwu u perpetwu, "kif ukoll kull obbligu, dritt, sehem u interess illi l-venditur għandu mill-passaġġ komuni indikat bl-ittra 'N' fuq pjanta fl-atti tan-nutar dottor Joseph Ashatani Chircop Francalanza tad- 9 ta' Lulju tas-sena elf disa' mija u sitta u ħamsin (1956)." Ġiet esebita kopja ta' kuntratt tal-4 ta' Awwissu, 2008 fl-atti tan-nutar Dottor Anthony Seager, li permezz tiegħu Emanuel u Adalgisa vidal akkwistaw sehem minn sitta (1/6) tal-kamra bis-sottosuol u mingħajr l-arja tagħha, bin-numru wieħed u sebgħin (71), ġia tnejn u ħamsin (52), gia 10 A fol. 37 tal-proċess. 39 tal-proċess. Paġna 24 minn 35 Qrati tal-Ġustizzja Mandat ta' Inibizzjoni Numru 1888/2018 LM ħamsin (50), Xgħajra Beach, San Pawl il-Baħar, limiti ta' Ix-Xagħra, "kif ukoll kull obbligu, dritt, sehem, u interess illi l-venditur (f'dan il-każ Maria Dolores Ashatani Chircop Bugeja Micallef) għandha mill-passaġġ komuni indikat bl-ittra 'N' fuq pjanta fl-atti tan-nutar Dottor Joseph Ashatani Chircop Francalanza tad-9 ta' Lulju tas-sena elf disa' mija u sitta u ħamsin (1956). L-istess drittijiet jinkludu wkoll ftuħ ta' twieqi, galleriji, bibien u ventilaturi." Ġiet esebita wkoll kopja ta' kuntratt tas-6 ta' Ġunju, 2002 fl-atti tan-nutar Sandro Borg Rapa Garrett, li permezz tiegħu l-konjugi Emanuel u Adalgisa vidal akkwistaw id-dar bin-numru tlieta u ħamsin (53), bl-isem ta' 'Hurds Bank', ġia 'William House', Triq Dawret ix-Xatt, San Pawl il-Baħar, limiti ta' Ix-Xagħra. Il-klawsola numru sitta tal-istess kuntratt tispeċifika illi, "din il- proprjetà għandha diversi twieqi u żewġ bibien jagħtu għal fuq trejqa pubblika bla isem, kif ukoll gallerija tagħti għal fuq l-istess trejqa." Ġiet esebita wkoll kopja tal-kuntratt tal-4 ta' Awwissu, 2008 fl-atti tan-nutar li permezz tagħha l-konjugi Emanuel u Adalgisa vidal kienu akkwistaw mingħand Martha Borg Debrincat l-art fabbrikabbli bis- sottosuol u bl-arja libera tagħha, "aċċessibbli b'kull mezz minn trejqa bla numru u isem peró magħrufa bħala 'Tan-Nisa', li jiżbokka f'Dawret ix-Xatt, San Pawl il-Baħar, limiti ta' Ix-Xagħra", kif suġġetta għar-rata tagħha ta' ċens; u bil- klawsola speċifika li tgħid, "inkluż fil-bejgħ hemm ukoll kull obbligu, dritt, sehem u interess fuq il-passaġġ / trejqa hawn fuq indikata (dan il-passaġġ 42 tal-proċess. 48 tal-proċess. Paġna 25 minn 35 Qrati tal-Ġustizzja Mandat ta' Inibizzjoni Numru 1888/2018 LM huwa indikat bl-ittra 'N' fuq pjanta fl-atti tan-nutar Dottor Joseph Ashatani Chircop Francalanza tad-9 ta' Lulju tas-sena elf disa' mija u sitta u ħamsin (1956)). L-istess drittijiet jinkludu wkoll il-ftuħ ta' twieqi, galleriji, bibien u ventilaturi." Ġiet esebita wkoll kopja tal-kuntratt tal-14 ta' Novembru, 2013 fl-atti tan- nutar Sarah Agius Napier, li permezz tiegħu l-familja Grech Richard u l-konjugi Casingena, biegħu lil Casin Limited l-għalqa / ġardin intier, li kien aċċessibbli biss u li kien jifforma parti mill-fond numru sitta u sebgħin (76), ġia sebgħa u ħamsin (57), Dawret ix-Xatt, San Pawl il-Baħar, limiti ta' Ix-Xagħra, kif ukoll il-fond bl-arja u s-sottosuol magħruf bħala 'Hurd's Bank' bin-numru tnejn u sebgħin (72), gia tlieta u ħamsin (53), bil-kamra bis-sottosuol bin-numru wieħed u sebgħin (71), gia tnejn u ħamsin (52), ilkoll f'Dawret ix-Xatt, Ħal Lija, San Pawl il-Baħar, limiti ta' Ix-Xagħra, bil-parapett quddiemhom, "kif ukoll kull obbligu, dritt, sehem u interess mill-passaġġ komuni indikat bl-ittra 'N' fuq pjanta fl-atti tan-nutar Dottor Joseph Ashatani Chircop Francalanza tad-disgħa ta' Lulju tas- sena elf disa' mija u sitta u ħamsin (1956). L-istess drittijiet jinkludu wkoll il- ftuħ ta' twieqi, galleriji, bibien u ventilaturi. Il-proprjetà hawn indikata kienet ġiet kostruwita fuq porzjon 'C' mill-klawsura tax-Xgħajra limiti ta' Ix-Xagħra, indikata fuq pjanta fl-atti tan-nutar Dottor Joseph Ashatani Chircop Francalanza tad-disgħa ta' Lulju tas-sena elf disa' mija u sitta u ħamsin (1956). … inkluż fil-bejgħ u formanti parti integrali mill-istess proprjetà hemm fabbrikabbli bis-sottosuol u bl-arja libera tagħha aċċessibbli b'kull mezz minn trejqa/sqaq/passaġġ bla numru u isem peró magħruf bħala 'tan-Nisa' li jiżbokka f'Dawret ix-Xatt, gia Xgħajra Beach, San Pawl il-Baħar, limiti ta' Ix-Xagħra, Paġna 26 minn 35 Qrati tal-Ġustizzja Mandat ta' Inibizzjoni Numru 1888/2018 LM tal-kejl din il-plot ta' circa ħamsa u erbgħin punt sitta sebgħa metri kwadri (45.67 m.k.) jew kull kejl ieħor verjuri stante illi hija bbordurata b'ħitan, inkluż fil-bejgħ hemm ukoll kull obbligu, dritt, sehem u interess fuq il- passaġġ / trejqa / sqaq hawn fuq indikat (dan il-passaġġ huwa indikat bl- ittra 'N' fuq pjanta fl-atti tan-Nutar Dottor Joseph Ashatani Chircop Francalanza tad-disgħa ta' Lulju tas-sena elf disa' mija u sitta u ħamsin (1956)). L-istess drittijiet jinkludu wkoll il-ftuħ ta' twieqi, galleriji, bibien u ventilaturi." Fl-atti ta' dan il-mandat ġew esebiti wkoll kopji ta' protest li saru mir- rikorrenti fir-rigward tal-Awtorità għall-Ippjanar14, u fir-rigward tal-intimati f'dawn il-proċeduri15, li permezz tagħhom ir-rikorrenti pprotestaw għall-fatt li l-intimati ngħataw permess jiftħu bibien, twieqi jew xi forma ta' aperturi għal fuq l-isqaq privat inkwistjoni, u dan in vista tal-pretensjoni tar- rikorrenti li l-isqaq inkwistjoni fl-intier tiegħu huwa proprjetà esklussiva Kopji tal-istess kuntratti esebiti mir-rikorrenti ġew esebiti wkoll mill- tagħhom. Skont l-artikolu 873(1) tal-Kap. 12 li jistabbilixxi r-rekwiżiti ġenerali għall- ħruġ ta' mandat ta' inibizzjoni, l-iskop ta' mandat ta' din ix-xorta huwa dak li Konsiderazzjonijiet legali 65 tal-proċess. 67 tal-proċess. Paġna 27 minn 35 Qrati tal-Ġustizzja Mandat ta' Inibizzjoni Numru 1888/2018 LM jżomm persuna milli tagħmel kwalunkwe ħaġa li tista' tkun ta' preġudizzju għall-persuna li qed titlob il-ħruġ tal-Mandat. Skont l-artikolu 873(2) tal-Kap. (2) Il-qorti m'għandhiex toħroġ tali mandat jekk ma tkunx sodisfatta li dak il-mandat huwa meħtieġ sabiex jitħarsu l-jeddijiet tar- rikorrent, u li dak ir-rikorrent prima facie jidher li għandu dawk il- jeddijiet." Illi jirriżultaw minn dan l-artikolu tliet presupposti għall-ħruġ ta' mandat ta' inibizzjoni: (1) Ikun sejjer isir xi att li jista' jkun ta' preġudizzju għal xi jedd tar-rikorrenti. Il-periklu jkun għad-dritt fiż-żmien meħtieġ biex jinkiseb pronunzjament fil- mertu, 'l hekk imsejjaħ periculum in mora;16 (2) Iż-żamma tal-imsemmi att tkun meħtieġa biex jiġi mħares dan il-jedd. Tenut kont tal-fatt illi s-subinċiż (2) huwa marbut mas-subinċiż (1) tal- artikolu 873 tal-Kap. 12, il-Qorti trid tqis ukoll l-element tal-grad ta' preġudizzju. il-grad ta' preġudizzju rikjest sabiex jiġi akkordat il-ħruġ tal-Mandat, huwa wieħed "li ma jkunx jista' jiġi rrimedjat". LXXII.ii.290 u 40, Main Street Catering Establishment Limited vs. L-Awtorità tal-Ippjanar, P.A., 02.11.2010. Paġna 28 minn 35 Qrati tal-Ġustizzja Mandat ta' Inibizzjoni Numru 1888/2018 LM Irid jingħad ukoll illi jekk l-inkonvenjent jew in-nuqqas lamentat jista' jitneħħa, imqar b'deċiżjoni wara li jiġi mistħarreġ il-każ fil-mertu, jiġi nieqes dan l-element meħtieġ għall-ħruġ tal-Mandat. Illi apparti dan, ħsara jew preġudizzju ma titqiesx bħala irrimedjabbli meta si tratta ta' telf pekunjarju ċjoè telf ta' qligħ jew flus. Di fatti, skont l- insenjament mogħti fid-digriet finali fl-ismijiet Francis Barbara et vs. "Tqis illi huwa wkoll miżmum li l-ħruġ ta' Mandat ta' Inibizzjoni ma jingħatax ġeneralment fejn il-pretensjoni ta' min jitolbu tkun waħda li tirreferi għal kumpens kwantifikabbli u ħlas ta' danni meta dan jista' jitħares b'rimedju proċedurali kawtelatorju ieħor skont il-liġi."; Il-Qorti m'għandhiex toħroġ Mandat bħal dan jekk ma tkunx soddisfatta li l- imsemmi Mandat huwa neċessarju sabiex jitħarsu l-jeddijiet tar-rikorrent u ċjoè dannu irrimedjabbli li jinneċċesita rimedju adegwabbli. oħrajn il-Qrati tagħna jelaboraw fuq dak irrimedjabbli u l-Prim'Awla tal-Qorti Ċivili fil-proċeduri fl-ismijiet Angelo "… il-frażi 'tkun ta' ħsara' (fl-Art. 873(1) tal-Kap. 12) għandha tingħata interpretazzjoni li dak li qed jipprova jiġi inibit, jekk ma jiġix inibit, jista' jkun ta' preġudizzju fis-sens li mhux biss jikkawża ħsara però li jikkawża ħsara li m'hemmx alternattiva għalih almenu fil-mori tal-kawża jew li l- alternattiva hija sproporzjonata ...". Paġna 29 minn 35 Qrati tal-Ġustizzja Mandat ta' Inibizzjoni Numru 1888/2018 LM Dan l-insenjament jirrifletti duttrina illi kienet diġà ġiet stabbilita u enunċjata preċedentement mill-Qrati nostrani fosthom, inter alia, fil- proċeduri fl-ismijiet Avukat Dottor Victor Alexiev Schembri Despott vs. Joseph lles et (Rikors Nru. 3984/92) u Victor Camilleri Pesci vs. Joseph lles et (Rikors Nru. 4216/92) u fid-digriet fl-ismijiet Vella Zarb John Bongailas vs. Fithome Limited.18 (3) ikun jidher prima facie li r-rikorrent għandu dak il-jedd. Il-liġi tħares il- jedd prima facie bħala rekwiżit meħtieġ għall-ħruġ tal-Mandat. għalhekk, ikun jedd, anke jekk prima facie, biex jimmerita ħarsien. biżżejjed li jkun sempliċi diffikultà, disaġju jew tħassib. Dwar il-prova tal- jedd prima facie, l-Qorti tal-Appell, fid-deċiżjoni tagħha fl-ismijiet Sonia "… huwa rekwiżit oġġettiv u mhux soġġettiv, ma jiddependix mill- element diskrezzjonali tal-ġudikant, jew il-jeddijiet jidhru prima facie, mal-ewwel daqqa t'għajn, jew ma jidhru xejn, għall-finijiet tal-ħruġ tal- mandat." Illi jingħad ukoll illi l-fatt li tintlaqa' talba għall-ħruġ tal-Mandat, ma jfissirx li l-jedd ikun ippruvat. Kif daqstant ieħor ma jfissirx, illi għax talba għall-ħruġ ta' Mandat ma tintlaqax, allura l-jedd pretiż ma jeżistix. Mhux il-kompitu tal-Qorti fl-atti tal-Mandat tara jekk il-jedd pretiż huwiex suxxettibbli għal suċċess fl-azzjoni fil-mertu, iżda biss jekk il-jedd pretiż jikkwalifikax bħala tali għall-finijet oġġettivi tal-liġi. Paġna 30 minn 35 Qrati tal-Ġustizzja Mandat ta' Inibizzjoni Numru 1888/2018 LM Illi kulma hu meħtieġ, u fl-istess ħin huwa biżżejjed, għall-ħruġ ta' Mandat ta' Inibizzjoni, li jkun hemm fumus boni iuris. Huwa loġiku li billi l-Mandat ta' Inibizzjoni huwa att kawtelatorju li jrid jinħareġ qabel ma jiġi aċċertat min għandu raġun fil-mertu, il-Mandat jinħareġ favur dak li "jidher", fi kliem l-istess liġi, mal-ewwel daqqa t'għajn li għandu raġun, jiġifieri b'mod verosimili jew plawsibbli, fi kliem ieħor b'mod li jitwemmen jew ikun Dan min-naħa l-waħda jeskludi pretensjonijiet li huma frivoli jew assurdi, jew saħansitra fejn hemm mera possibbiltà u min-naħa l-oħra jeskludi l-ħtieġa li l-pretensjoni jkollha probbabilità kbira li tintlaqa' fil- Dan hu konformi maċ-ċirkostanza li proċedura ta' din ix-xorta hija intiża sabiex tkun sommarja, billi mhuwiex mistenni li jitressaq quddiem il- Qorti fi stadju bħal dan kulma jmissu jitressaq quddiemha, waqt is-smigħ tal-kawża dwar il-jedd. Dan billi fil-proċess dwar il-mertu, l-iskop hu li jiġi aċċertat x'inhu d-dritt fil-każ konkret, filwaqt li l-iskop tal-proċess għall-ħruġ ta' Mandat ta' Inibizzjoni għandu biss il-funzjoni strumentali li jikkawtela pretensjoni ta' dritt, anke jekk din tista' ma tkunx fondata, sakemm ikun hemm pronunzjament ġudizzjarju dwar jekk hix tabilħaqq fondata fid-dritt Mal-imsemmija tliet elementi espliċitament imsemmija mil-liġi, jistgħu jiżdiedu oħrajn, bosta minnhom elaborati mill-ġurisprudenza: Paġna 31 minn 35 Qrati tal-Ġustizzja Mandat ta' Inibizzjoni Numru 1888/2018 LM (4) Il-Mandat ta' Inibizzjoni huwa meqjus bħala mezz proċedurali ta' natura eċċezzjonali. Illi kif intqal fis-sentenza fl-ismijiet Charles Huizer vs. "Illi … l-Mandat ta' Inibizzjoni huwa mezz proċedurali eċċezzjonali u mhux normali ta' provvediment legali. Il-ħarsien li l-liġi qegħda timmira għalih bi proċediment bħal dak tal-lum huwa li, mingħajr il-ħruġ tal- Mandat, il-jedd li jista' jkollu r-rikorrent jitneħħa darba għal dejjem u b'mod irrimedjabbli. Dan ma jfissirx li l-fatt li talba għall-ħruġ ta' Mandat ta' Inibizzjoni tintlaqa', ikun ifisser li l-jedd huwa ippruvat. Bħalma lanqas ifisser li l-fatt li talba għall-ħruġ ta' Mandat bħal dak ma ntlaqax ikun ifisser li l-jedd pretiż ma jeżistix. It-tiftix li trid tagħmel il-Qorti huwa dak jekk, bl-għemil li minnu qiegħed jibża' r-rikorrent, jistax jintilef darba għal dejjem jedd li l-istess rikorrent jidher li għandu filwaqt li ħareġ it- talba għall-ħruġ tal-Mandat."20 (5) "Ir-rabta ta' Mandat ta' Inibizzjoni m'għandhiex tintuża bħala arma ta' theddid jew ġegħiel (arm twisting) lill-parti intimata li, jew tagħmel dak li tixtieq il-parti rikorrenti jew ma tagħmel xejn. B'dan il-mod, il-Mandat ma jibqax għodda li tħares il-jedd prima facie tal-parti rikorrenti, imma ssir sarima li żżomm lill-parti intimata milli tgawdi l-jeddijiet tagħha. Il-Qorti hi tal-fehma li qatt ma kienet ir-rieda tal-liġi li l-Mandat ta' Inibizzjoni jinbidel f'arma bħal din."21 21 Ara sentenza fl-ismijiet Avukat Dr John ‘Schembri vs. Direttur tal-Kuntratti, P.A., 18.07.2008. Paġna 32 minn 35 Qrati tal-Ġustizzja Mandat ta' Inibizzjoni Numru 1888/2018 LM (6) Ir-rekwiżiti għall-ħruġ tal-Mandat huma kumulattivi mhux alternattivi. Għalhekk jekk xi wieħed minnhom ma jirriżultax, il-Qorti għandha tiċħad it- talba għall-ħruġ tal-Mandat.22 Ikkunsidrat: Ir-rikorrenti qegħdin jitolbu l-ħruġ ta' mandat ta' inibizzjoni sabiex iwaqqfu lill-intimati milli jkomplu b'xogħol ta' kostruzzjoni li jinvolvi l-ftuħ ta' twieqi, bibien u aperturi fuq il-passaġġ jew sqaq privat markat bl-ittra 'N' fuq il- pjanta annessa mar-rikors promutur, kif ukoll sabiex iżommuhom milli b'xi mod jaċċedu jew jagħmlu użu minn dan l-isqaq, stante li r-rikorrenti jgħidu li l-isqaq imsemmi huwa proprjetà esklussiva tagħhom bis-saħħa tat-titolu provenjenti minn diversi akkwisti li saru mill-awtur tagħhom fit-titolu. Il-Qorti kkonsidrat il-provi li nġiebu quddiemha, u ċjoé d-diversi kuntratti ta' akkwist li kull parti f'dawn il-proċeduri, jew l-awtur tagħhom fit-titolu, għamlu tal-artijiet u l-fondi li jinsabu adjaċenti għall-isqaq inkwistjoni. Ikkonsidrat li minn imkien ma jirriżulta, almenu f'dan l-istadju, li r-rikorrenti għandhom titolu esklussiv fuq l-isqaq inkwistjoni. Mhux talli dan ma jirriżultax, talli fil-kuntratti li permezz tagħhom il-konjugi vidal akkwistaw il-proprjetà u l-artijiet tagħhom mingħand terzi, f'kull akkwist hemm inkluż sehem indiviż mill-passaġġ inkwistjoni, u għalhekk, mingħajr ma tidħol fil-mertu tal-provenjenza ta' min għandu l-aħjar titolu jew provi Paġna 33 minn 35 Qrati tal-Ġustizzja Mandat ta' Inibizzjoni Numru 1888/2018 LM oħra marbuta jew ta' jekk il-ftuħ ta' twieqi u aperturi fuq dan il-passaġġ jikkostitwixxix servitù jew le, il-Qorti tikkonsidra li mad-daqqa t'għajn jidher li l-jedd tar-rikorrenti fuq l-isqaq jew passaġġ inkwistjoni mhux wieħed esklussiv, u li l-jeddijiet akkwistati minn Casin Limited, speċifikament il-jedd li jiftħu bibien, u aperturi fuq dan l-isqaq, jirriżulta li kienu akkwistati wkoll mill-intimati konjugi Casingena meta dawn akkwistaw il-proprjetajiet tagħhom mingħand terzi li m'għandhom x'jaqsmu xejn ma' dawn il- proċeduri. Mill-kuntratti kollha esebiti f'dawn il-proċeduri, jirriżulta li r- il-jeddijiet fuq l-isqaq jew passaġġ inkwistjoni f'komunjoni ma' terzi, għall-kuntrarju tal-pretensjoni vantata minnhom li huma akkwistaw jedd sħiħ fuq din l-art b'mod esklussiv. Dak li jirriżulta lill-Qorti mad-daqqa t'għajn hu li r-rikorrenti għandhom sehem indiviż fuq il-passaġġ flimkien ma' terzi, u li r-rikorrenti, minkejja li jafu li l-intimati konjugi Casingena ttrasferew kwalunkwe sehem li seta' kellhom fuq din l-art u fuq proprjetà kontigwa u adjaċenti għaliha, xorta waħda iċċitaw lill-konjugi Casingena bħala intimati f'dawn il-proċeduri. Qorti ttenni li dan hu dak li jirriżulta lilha mad-daqqa t'għajn, mingħajr ma tista' ssir f'dan l-istadju tal-prima facie analiżi profonda tal-provenjenzi li jirriżultaw mill-kuntratti, jew ta' min mill-partijiet ġab l-aħjar prova tat- titolu jew jedd li qiegħed jippretendi li għandu. Għaldaqstant ma jirriżultax li dak li r-rikorrenti qegħdin jittentaw iżommu milli jsir, partikolarment l-aċċess jew il-mogħdija mill-isqaq, huwa xi ħaġa li għandhom jedd għaliha, stante li dan ma jirriżultax minn analiżi prima facie Paġna 34 minn 35 Qrati tal-Ġustizzja Mandat ta' Inibizzjoni Numru 1888/2018 LM tas-sitwazzjoni. Jirriżulta wkoll li m'hemm l-ebda jedd x'jiġi protett, u li jekk l-intimati ma jiġux inibiti kif mitlub, m'hemm l-ebda preġudizzju li r- rikorrenti sejrin isofru f'dan l-istadju, partikolarment in vista tal-fatt li diġà nbdew proċeduri separati, fil-forma ta' actio negatoria sabiex issir verifika profonda tal-jeddijiet li r-rikorrenti jippretendu li għandhom. Hu proprju din l-analiżi li trid tiddetermina jekk ir-rikorrenti humiex korretti fl-asserzjonijiet tagħhom jew le, u mhux it-talba kif postulata quddiem din il-Qorti, li f'dan l- istadju hi limitata ferm fl-analiżi li trid tagħmel tas-sitwazzjoni. In vista tal- fatt li r-rekwiżiti stabbiliti fl-artikolu 873 tal-Kap. 12 huma kumulattivi u mhux alternattivi, il-Qorti hi tal-fehma li dan il-mandat m'għandux jintlaqa'. Illi għar-raġunijiet hawn fuq mogħtija, il-Qorti qiegħda tirrevoka contrario imperio d-digriet tagħha tal-20 ta' Novembru, 2018 sa fejn il-Mandat kien ġie milqugħ provvizorjament, u qiegħda tiċħad it-talbiet tar-rikorrenti in vista tal-fatt li ma jirriżultawx l-estremi stipulati fil-liġi sabiex jintlaqa' mandat ta' din ix-xorta. Bl-ispejjeż ta' din il-proċedura jitħallsu mir-rikorrenti. Mogħti kameralment fil-5 ta' Diċembru, 2018. Paġna 35 minn 35 Qrati tal-Ġustizzja